Diari Oficial de la Generalitat Valenciana


Sumari del DOGV 2524, del 07-06-1995 (1995/834985)

DECRET 56/1995, de 18 d'abril, del Govern Valencià, pel qual s'accepta la cessió gratuïta de la propietat del solar i de l'edifici construït sobre aquest, situat en el polígon 15, zona d'equipament comunitari, destinat a centre de formació i assessorament empresarial, realitzada per l'Ajuntament d'Aldaia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/56/dof/vci/html**

### Dades del document

Número de DOGV
:   2524

Data del DOGV
:   07-06-1995

Secció del DOGV
:   DISPOSICIONS GENERALS

Número del document
:   1995/834985


Data del document
:   18-04-1995

Organisme emissor
:   Conselleria d'Economia i Hisenda

Tipus de document
:   Decret

DECRET 56/1995, de 18 d'abril, del Govern Valencià, pel qual s'accepta la cessió gratuïta de la propietat del solar i de l'edifici construït sobre aquest, situat en el polígon 15, zona d'equipament comunitari, destinat a centre de formació i assessorament empresarial, realitzada per l'Ajuntament d'Aldaia.   
L'Ajuntament d'Aldaia, en sessió plenària realitzada el dia 27 de setembre de 1994, acordà la cessió gratuïta a la Generalitat Valenciana de la propietat del solar i de l'edifici construït sobre aquest, situat en el polígon 15 de la zona d'equipament comunitari, propietat de l'ajuntament.  
La cessió es realitza amb el fi determinant que l'immoble es destine a centre de formació i assessorament empresarial.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 18 d'abril de 1995,  
DECRETE:  
Article primer  
Acceptar la cessió gratuïta de la propietat realitzada per l'Ajuntament d'Aldaia, del solar de 7.082 m2 i de l'edifici construït sobre aquest de 1691 m2, situat en el polígon 15, que confronta: nord, institut d'ensenyaments mitjans, sud, carrer Sor Angela de la Cruz, est, solar destinat a residència de disminuïts psíquics, i oest, carrer Ricardo Fuster.  
Aquesta finca es troba inscrita en el Registre de la Propietat d'Aldaia, al foli 138, llibre 264, tom 2.385, finca 18.554.  
Article segon  
La cessió gratuïta efectuada per l'Ajuntament d'Aldaia s'efectua amb les condicions següents:  
- La construcció del Centre de Formació i Assessorament Empresarial com un centre de serveis a les empreses de la zona i a les iniciatives empresarials noves amb possibilitat d'èxit oferint informació i assessorament.  
- La realització d'accions de Formació Ocupacional contínua i reglada.  
- S'estableix la condició resolutòria que en cas d'incompliment de la destinació assenyalada en els apartats anteriors, l'immoble cedit revertirà al patrimoni de l'Ajuntament d'Aldaia, amb les seues accessions i equipament, bastant acta notarial acreditant-ho, amb l'escriptura de cessió adjunta, per a tornar a inscriure en el Registre de la Propietat la finca a favor de l'Ajuntament d'Aldaia.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
Disposició final  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI